
[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte

şi problemele minorităţilor naţionale

Domnului deputat

        Anghel Stanciu

Preşedintele Comisiei pentru învăţământ, ştiinţă, tineret şi sport

AVIZ

asupra propunerii legislative privind instituirea stagiului de practică pentru studenţi

Biroul permanent al Camerei Deputaţilor  a trimis, cu adresa nr.266 din 11 iunie 2001, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind instituirea stagiului de practică pentru studenţi.

În şedinţa din 20 iunie 2001, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil, cu următoarele amendamente:

Amendamente acceptate:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
“Art.1. Începând cu anul 2001/2002, se instituie la nivel naţional, stagiul de practică pentru studenţii facultăţilor de ştiinţe umaniste (drept, ştiinţe politice, studii europene, administraţie publică, sociologie, jurnalistică, ştiinţe economice), de stat şi private din România.”
    D-l deputat Mera Alexandru-Liviu propune eliminarea sintagmei “de ştiinţe umaniste (drept, ştiinţe politice, studii europene, administraţie publică, sociologie, jurnalistică, ştiinţe economice)” şi redactarea textului art.1 în următoarea formă:

    “Art.1. Începând cu anul universitar 2001/2002, se instituie, la nivel naţional, stagiul de practică pentru studenţii facultăţilor de stat şi private din România.”

    Amendamentul a fost votat cu unanimitate de voturi. 
    Efectuarea stagiului de practică pentru studenţi vine în sprijinul unui învăţământ performant  şi aceasta trebuie să fie obligatorie pentru toate facultăţile de stat şi private din România. 

2.
Art.13. Studenţii care nu efectuează practică în instituţiile publice, rămân neclasificaţi sau nu susţin examenul de drept administrativ sunt defavorizate în cazul rezultatelor egale la concursurile pentru ocuparea posturilor din administratia publică.”
    D-l deputat Mera Alexandru-Liviu propune reformularea textului art.13 în următoarea redactare:

    “ Art.13. Studenţii facultăţilor de stat şi private au obligaţia de a efectua stagiul de practică în instituţiile publice, conform prezentei legi.” 

    Amendamentul a fost votat cu unanimitate de voturi.
    Obligaţia de a efectua stagiul de practică în instituţiile publice trebuie să fie imperativă, nu facultativă ori permisivă, pentru a nu defavoriza studenţii.

